സ്കൂള് പാചകത്തൊഴിലാളികള് പ്രതിസന്ധിയില് പന്തളം: സ്കൂള് പാചകപ്പുരകളില് രണ്ടാംകൊല്ലവും അടുപ്പെരിയാതായതോടെ പ്രതിസന്ധിയിലാണ് പാചകത്തൊഴിലാളികള്. ഈ വര്ഷമെങ്കിലും സ്കൂള് തുറക്കുമെന്ന പ്രതീക്ഷയിലായിരുന്നു തൊഴിലാളികള്. 2020 മാര്ച്ചില് ലോക്ക് ഡൗണ് തുടങ്ങുമ്ബോള് പാചകത്തൊഴിലാളികളുടെ ദിവസക്കൂലി 500 കുട്ടികള് വരെയുള്ള സ്കൂളുകളില് 450 രൂപയും 500ന് മുകളില് കുട്ടികള് ഉണ്ടെങ്കില് 550 രൂപയും എന്നതായിരുന്നു. കൂടുതല് കുട്ടികള് ഉള്ള സ്കൂളുകളില് രണ്ടു തൊഴിലാളികള് വേണമെന്ന ശുപാര്ശ പലയിടത്തും നടപ്പായില്ല. സ്കൂളുകള് അടഞ്ഞുകിടന്നതോടെ പട്ടിണിയിലായ പാചകത്തൊഴിലാളികള്ക്ക് ജൂണ് മുതല് മാര്ച്ച് വരെ പ്രതിമാസം 1600 രൂപ സര്ക്കാര് അനുവദിച്ചിരുന്നു. മാര്ച്ച്, ഏപ്രില് മാസങ്ങളില് 2000 രൂപ വീതമുള്ള വേനലവധി വേതനം ഇക്കുറി ലഭിച്ചില്ല. അവധിക്കാലത്തിനു ശേഷം പ്രതിമാസം ലഭിച്ചിരുന്ന 1600 രൂപയും നിലച്ചു. തുച്ഛമായ തുകയില് പിടിച്ചു നില്ക്കുമ്ബോഴും ജൂണില് സ്കൂള് തുറക്കുമല്ലോ എന്നതായിരുന്നു പ്രതീക്ഷ. തൊഴിലാളികളില് 99 ശതമാനവും സാമ്ബത്തികമായി പിന്നാക്കം നില്ക്കുന്ന സ്ത്രീകളാണ്. 30 വര്ഷത്തിലധികമായി ഇതേജോലിയില് തുടരുന്നവരുമുണ്ട്.